”ખરેખર આવી જગ્યાઓ જ આપણા યાત્રાધામો છે, “ મેં તેમને જવાબ આપતા કહ્યું “આપણે ખોટા લોકોને માથે ચઢાવી દીધા છે, ખોટા બાપુઓને આપણે મોટા માન આપીએ છીએ, દેખાડાઓથી અંજાઇને આપણે ફલાણાને ઢીકણા પંથોમાં જોડાયે જ જઇએ છીએ, પંથ પછી તેમાં ફાંટા પછી તેમાં પાછા ફાંટા અને અંતે ઠેરના ઠેર, લક્ષ્મીના પ્રભાવે આવા કહેવાતા સાધુઓ સાધુપણુ લજવે છે અને તેમના કહેવાતા આશ્રમો કોઇક સંસારીના શયનકક્ષથી પણ વધારે લીલાઓના સાક્ષી બને છે, તેમના કોઠારો સોના ચાંદીથી છલકાય છે અને મન અભિમાન અને ઘમંડ થી. જ્યારે જંગવડ બાપુ જેવા પવિત્ર, સાચા અને ગુણીયલ સંતો કોઇના ધ્યાનમાંય નથી આવતા, મારી જ વાત લો ને, મને જો તમે અહીં ન લઇ આવ્યા હોત તો કોણ બાપુ પાસે લઇ જાત અને કોણ આવો સરસ જીવનભરનો યાદગાર આનંદ કરાવત?”